159 



Beboer af egentlig tørt Land (Det hedder dog om den, 

 at den har en vis Tilbøjelighed til om Natten at gaa op 

 paa de flade Dyndbredder, hvor der er lidet eller intet 

 Vand). Under normale Forhold aander den formodentlig 

 kun ved sine Gjællers Hjælp, men bliver Vandet tykt, 

 dyndet og fuldt af uaandbare Luftarter, stiger den op 

 til Overfladen og tager Luft i sine Lunger, og dette 

 Tilfælde vil vistnok indtræde, hver Gang Tørken stærkt 

 formindsker Vandstanden i det hede Ny-Hollands Bække. 

 Tørre de fuldstændig ud, vil ogsaa den sikkert, hvilende 

 i Dvale i den hærdnede Dyndbund, med Lethed overstaa 

 denne Prøve paa dens Livskraft, ligesom de afrikanske 

 Lungefiske og de mange andre i det foregaaende nævnte 

 Fiske, der overvintre eller »oversomre« (hvad man nn 

 vil kalde det) paa Bunden af Tropelandenes udtørrede 

 Vandlejer. 



